Publication: Magyar Közlöny
Issue: MK-2003-139 (Year: 2003, Number: 139)
Era: 1990-2004
Section: munkavédelemrõl szóló 1993. évi XCIII. törvény és a törvény végrehajtásáról szóló törvénytervezetét.
Paragraph Index: 868

3. Az OÉT megvitatta az egészségpénztári rendszer továbbfejlesztésérõl készült kormányzati elõterjesztést. A munkavállalói oldal véleménye szerint az önkéntes kiegészítõ egészségpénztári rendszer adókedvezménnyel történõ támogatása indokolt. Ugyanakkor továbbra is szükségesnek tartja az alapellátások, illetve a kiegészítõ ellátások körének pontos meghatározását, az egészségpénztárak önkéntes jellegének, valamint a szolidaritás elemének fenntartását. Ezért további egyeztetéseket kezdeményezett a jelenlegi pénztári rendszer változásának irányáról és módjáról. A munkaadói oldal támogatta az egészségpénztári rendszer fejlesztésére vonatkozó kormányzati elképzeléseket. Ugyanakkor úgy ítélte, hogy az intézményi kötöttség feloldásából adódó kérdések, a szolgáltatási szektor kiépítése, a nonprofit elv érvényesülése és a gazdasági társaságok bevonása további egyeztetéseket igényel. Fontosnak tartotta, hogy a kötelezõ egészségbiztosítás és az önkéntes kiegészítõ pénztári befizetések és szolgáltatások jól elkülöníthetõk legyenek, a reformok összehangoltan történjenek. A kormányzati oldal a szociális partnerek további szakmai konzultációkra vonatkozó kezdeményezését elfogadta. Az OÉT állást foglalt arról, hogy a kormányrendelet tervezetérõl a szakbizottságban rövid távon egyeztet, az egészségpénztári rendszer hosszabb távú fejlesztésérõl pedig 2004 elsõ félévében ismételt konzultációkat folytat.

Source: https://magyarkozlony.hu/hivatalos-lapok/061a30545c7cddbe64e2fa5e5f90ee83b6ccee1a/dokumentumok/c54456d51224d88adaf7bf9d8b0a37f8f73fa0f8/letoltes